கல்வி.. தாமரை.. சாமந்தி

கல்வி.. தாமரை.. சாமந்தி அகரம் அமுதா 01. கல்வி! முனைந்திடின் பெயரோ டேவல்! முன்னிரண் டெழுத்தில் தோன்றும்;! கனிவுடன் ஒற்றை நீக்கின்! கவிஞனும் குரங்கும் உண்டாம்;! மனைதனைக் கூடும் சொல்லே! மலர்ந்திடும் புள்ளி நீக்கின்;! உனையெனை சான்றோ னாக! உயர்த்திடும் கல்வி தாமே! 02. தாமரை! ஏவலே முதலெ ழுத்தாம்;! எழுத்திதில் கடைத ளைகின்! காவிய வாலி இல்லாள்;! கடையிரண் டெழுத்து மானாம்;! மேவிய இடையை நீக்கி! விரைந்து ‘கால்’ தனைஒ றுத்தால்! தாவிலை நிலமாம்; அச்சொல்! தாமரை என்பேன் கண்டீர்! 03. சாமந்தி! முதலெழுத் திறத்த லாகும்;! முதல்,கடை இனமே யாகும்;! முதல்,கடை யிரண்டெ ழுத்தை! முடிச்சிடின் அமைதி யாகும்;! முதலற குரங்கே யாகு(ம்;)! உயர்இரண்டா மெழுத்தி னோடே! இதன்கடை தளைகின் திங்கள்;! இச்சொல்சா மந்தி யாமே! - அகரம்.அமுதா